Drømmer du om at spinde dit eget garn, eller trænger køkkenhaven til gødning? Jeg tilbyder spindeklar såvel som urenset råuld til personlig afhentning på Midtsjælland. Spind dit eget garn Min råuld stammer fra landets mest sjældne fåreracer og er af højeste kvalitet. Den er pakket i åndbare sække à 5-10 kg, som du udvælger og afhenter personligt. Send en mail til info@mama-garn.dk for at lave en aftale. Det er ikke muligt at bestille online. Her kan du få spundet din uld Ønsker du at spinde dit eget garn hos Hjelholts Uldspinderi på Fyn, skal du indlevere mindst 20 kg renset råuld. Klik her for at læse mere om priser og vilkår på spinderiets egen hjemmeside. For mindre partier kan du forhøre dig hos Brostorps Spinneri, der har overtaget driften efter Mats på Karlsbergsgården. Læs mere her. Uanset hvilket spinderi du vælger, kan du forvente et svind på ca. 40 %. Dvs. 100 kg råuld giver ca. 60 kg færdigt garn. Spindeklar råuld fra finuldsfår Nordens allerblødeste lammeuld. Der er nu kun ganske få finuldsfår tilbage i Danmark, så her kan du virkelig gøre et scoop. Hvid: totalt ca. 35 kg Rød (lysebrun/rødbrun): totalt ca. 15 kg Sort (chokoladebrun/sortbrun): totalt ca. 25 kg Pris per kg kr. 45,- inkl. moms uanset farve. Spindeklar råuld fra finuld/merino-krydsningsfår Uensartede hamme, der tilfører et flot farvespil og god elastsicitet. Råhvid: totalt ca. 10 kg Rød/lysegrå: totalt ca. 4 kg Pris per kg kr. 25,- inkl. moms uanset farve. Spindeklar råuld fra ertebøllefår Min absolut favoritrace og den ældste danske fårerace - uforandret siden 1700-tallet. Ulden stammer fra ertebøllefårets oprindelige avlsgård i Himmerland. Hvid: totalt ca. 140 kg Blandet kulørt: totalt ca. 50 kg Pris per kg kr. 40,- inkl. moms uanset farve. Spindeklar råuld fra dorsetfår Lækker blød lammeuld fra Fyn, som jeg har brugt som base for MAMAs Hittegarn. Totalt ca. 40 kg hvid uld. Pris per kg kr. 25,- inkl. moms. Spindeklar råuld fra suffolkfår Britisk kødfår med en spændstig uld, der er god at blande med elastiske og sarte fibre for øget slidstyrke. Uegnet til filtning. Totalt ca. 15 kg hvid uld. Pris per kg kr. 15,- inkl. moms. Spindeklar råuld fra zwartblesfår Hollandsk kødfår med en fantastisk flot, dybsort uld, der er både blød og elastisk. Uegnet til filtning. Totalt ca. 45 kg. Pris per kg kr. 25,- inkl. moms. Spindeklar råuld fra sånefår Dansk naturplejefår fremavlet i Nordsjælland med særligt henblik på håndspinding. Yngre dyr giver en varm, rødbrun uld, mens ældre får er mørkere og mere grå i toppen. Totalt ca. 50 kg. Ikke farvesorteret. Pris per kg kr. 25,- inkl. moms. Spindeklar alpakauld Kvalitetsfibre (førstesortering) fra Alpati Alpacapark. Totalt ca. 5 kg, ikke farvesorteret. Kan evt. opdeles i mindre portioner ved fremmøde. Pris per kg kr. 200,- inkl. moms. Råuld til jordforbedring Urenset råuld af racerne Dorset og østfrisisk malkefår. Ulden kan også spindes, men det kræver rensning. Uegnet til filtning. Totalt ca. 150 kg råhvid uld iblandet fåremøg, halm mv. Pris per kg kr. 5,- inkl. moms uanset race. Du pakker så meget, du kan bruge. Medbring selv sække. Sådan gøder du din have med uld Grav ulden ned i køkkenhaven, under hækken eller i plantekasser og krukker med et tyndt lag jord oven på. Ulden opløses langsomt og giver jorden næring i 3-4 år, hvor yderligere gødskning er unødvendig. Hjælper også med at holde jorden fugtig.